Alissa Whitová-Gluzová

Alissa Whitová-Gluzová (; * 31. júl 1985, Montreal, Kanada) je kanadská speváčka, skladateľka a aktivistka, zakladateľka skupiny The Agonist.. V súčasnosti je hlavnou speváčkou melodicko-death metalovej skupiny Arch Enemy. Revolver Magazine ju niekoľko ráz označil za jednu z "najsexi" metalových speváčok.

Osobný život 
Od roku 1998 je vegánka. PETA jej udelila Libby award za boj za práva zvierat.  

Jej partnerom je gitarista Doyle Wolfgang von Frankenstein z punk rockovej skupiny Misfits.

Kariéra 
V roku 2004 vytvorila s Dannym Marinom a Chrisom Kellsom v Montreali skupinu The Agonist orientovanú na extrémny metal. Pôsobila v nej do roku 2014. The Agonist prijal novú speváčku Vicky Psarakis.
17. marca 2014 Arch Enemy zverejnila informáciu, že Alissa White-Gluz nahradí speváčku Angelu Gossow. V júni 2014 už bol vydaný album War Eternal, ktorý naspievala Alissa.
Spievala aj v melodicko-death metalovej skupine Blackguard a Slaves on Dope, či v symfonicko metalovej skupine Delain a Kamelot.

Diskografia

The Agonist 
 Once Only Imagined (2007)
 Lullabies for the Dormant Mind (2009)
 Prisoners (2012)

Arch Enemy 
 War Eternal (2014)
 Will To Power (2017)
  Deceivers (2022)

Sólové albumy 
 Allissa (2017)

Hosťovské vystúpenia 
 Blackguard - pieseň „The Sword“ z albumu Profugus Mortis
 Delain - pieseň „The Tragedy of the Commons“ z albumu The Human Contradiction
 Kamelot - piesne „Sacrimony“ z albumu Silverthorn, „Liar Liar“ a „Revolution“ z albumu Haven

Referencie

Iné projekty

Externé odkazy 
 Metal archív
 Oficiálna stránka Arch Enemy

Zdroj 

Kanadské heavymetalové speváčky
Kanadskí speváci-skladatelia
Kanadskí skladatelia modernej hudby
Kanadskí aktivisti
Aktivisti za ľudské práva
Aktivisti za práva zvierat
LGBT aktivisti
Osobnosti z Montrealu